شەفەق نیوز/ سەرۆکایەتی کوردستان، ئمڕوو پەنجشەممە،
نیگەرانی خوەی لە رەدکردن پەرلەمان عراق لە یاسای سپۆنسەرکردن پەککەفتن دارایی نیشان
دا، وەبی بردن بنەمای هاوبەشی ، و داوا لە سێ سەرۆکایەتەگەی هەرێم ولایەنە پەیوەندیدارەگان
و نۆێنەرەیل کورد لە حکومەت فیدڕاڵی و ئەنجومەن نوێنەران کرد کۆبونەوە بکەن و هەڵوێستەگان
بکەنە یەک.
سەرۆکایەتی هەرێم کوردستان لە بەیاننامەیگ
ئمڕوو رەسیە ئاژانس شەفەق نیوز وت: لەباوەت یاسای سپۆنسەرکردن پەککەفتنە داراییەگە
ک شەفەق پەنجشەممە لە ئەنجومەن نۆێنەران عراق وەزۆرینە واژووی کریا، وەبی پاپابوین
لە بنەمای هاوبەشی و رێککەفتن و هاوسەنگی، و وەبی نووڕستن لە تێبینی و پێشنیارەیل
نۆێنەرەیل فراکسیۆنە کوردستانیەگان و نۆێنەرە بەڕێزەگان لە هەرێم کوردستان ک هەڵویستییگ
یەکێتی ئەرا وەرگری لە مافەیل و شایستەیل گەل کوردستان بردن.
بەیاننامەگە وتیش: سەرۆکایەتی هەرێم
کوردستان وەنیگەرانی و گرنگی فرەیگ نووڕێدە 
ئی باوەتە، و ئەوەسا تەقەلاگانی ئەرا وەرگری لە مافەیل و شایستەیل گەل
کوردستان وەکار تیەرێۆ، و دیاریکرد ک سێ سەرۆکایەتەگان هەرێم کوردستان و لایەنە پەیوەندیدارەگان
و نۆێنەرەیل هەرێم کوردستان لە حکومەت فیدڕاڵی و ئەنجومەن نۆێنەران ئەوەسا ئەرا ئی
مەبەستە گردەوبوون، و ئەرا یەک کردن هەڵوێستەیل لایەنە پەیوەندیدارەگان لە هەرێم
کوردستان لە روی ئی باوەتە.
